Οι Χωρικές Μεταβολές στο Εθνικό Κτηματολόγιο
Creators: name: Σιμοπούλου, Ιωάννα Βασιλείου
Publisher: name: Aristotle University of Thessaloniki
Year: 2017
Subjects: Εθνικό Κτηματολόγιο
Χωρικές Μεταβολές
Άρθρο 19 παρ. 2
Operative Cadastre
Spatial Changes
The article 19 (2) Law 2664/1998

description: Στην παρούσα εργασία εξετάζονται οι Χωρικές Μεταβολές οι οποίες συντελούνται σε καθεστώς Λειτουργούντος Κτηματολογίου, υπό τις διατάξεις ενός νομικού πλαισίου το οποίο έχει καθιερώσει το Κτηματολογικό Δίκαιο ως μέρος της σύγχρονης έννομης τάξης. Παράλληλα, προβάλλεται η αναγκαιότητα των Χωρικών Μεταβολών, στη λογική ότι ο δικαιούχος του εμπράγματος δικαιώματος έχει εκ του νόμου την υποχρέωση να καταχωρίζει και εκ της ηθικής να γνωρίζει το περιεχόμενο και τη θέση του δικαιώματός του στο Κτηματοκεντρικό Σύστημα Οργάνωσης Πληροφοριών του Εθνικού Κτηματολογίου. Συνεπώς, έχει το δικαίωμα να προβαίνει σε διόρθωση εάν αντιληφθεί ότι υφίστανται εσφαλμένες εγγραφές. Ως απαρχή όσων παρουσιάζονται στη συνέχεια, αναλύονται οι έννοιες των βασικών όρων που είναι θεμιτό να έχουν γνώση όσοι συνδιαλέγονται με το Εθνικό Κτηματολόγιο. Πρωτίστως γίνεται αναφορά στη σημασία του όρου των Χωρικών Μεταβολών στην Ελλάδα και ακολουθεί μια παρουσίαση στη σημασία και στην υπόσταση που αυτές έχουν λάβει σε Διεθνές Επίπεδο. Στο πεδίο εφαρμογής των Χωρικών Μεταβολών γίνεται ένας αρχικός διαχωρισμός σε μεταβολές, με τις οποίες διορθώνονται τα στοιχεία των αρχικών κτηματολογικών εγγραφών και σε μεταβολές που επέρχονται στα Κτηματολογικά Διαγράμματα κατόπιν κατάθεσης αιτήσεων καταχώρησης εγγραπτέων πράξεων. Η επόμενη ανάλυση ανταποκρίνεται στη διάκριση των Χωρικών Μεταβολών οι οποίες καταχωρίζονται με διοικητικές διαδικασίες, δηλαδή μετά από την έκδοση της απόφασης του Προϊσταμένου του Κτηματολογικού Γραφείου και σε εκείνες οι οποίες επέρχονται από την εφαρμογή τελεσίδικων δικαστικών αποφάσεων, κατόπιν της προσφυγής στον Κτηματολογικό Δικαστή εκείνου που έχει έννομο συμφέρον. Η μετάβαση από τη μια διάκριση στην άλλη συνάδει στην ορθολογική οργάνωση του τρόπου με τον οποίο επιδρά η κάθε μεταβολή τόσο στο ιδιοκτησιακό καθεστώς του ακινήτου όσο και στη χωρική τοποθέτηση αυτού επί του κτηματολογικού χάρτη ανάλογα με την αιτία και το σκοπό αυτής. Για το λόγο αυτό έχουν οργανωθεί οι παραπάνω πληροφορίες σε αντίστοιχους πίνακες. Στη συνέχεια περιγράφεται η διοικητική διαδικασία που ακολουθείται από τη στιγμή της πρωτοκόλλησης μιας αίτησης που ενέχει Χωρική Μεταβολή έως την οριστικοποίηση αυτής στα Κτηματολογικά Διαγράμματα. Σημαντικό κομμάτι αυτής της εργασίας αποτελεί η καταγραφή σε πίνακες των συστηματικών τεχνικών προβλημάτων όπως αυτά αναδεικνύονται παράλληλα με το νομικό πλαίσιο που υποστηρίζει η εκάστοτε αίτηση Χωρικής Μεταβολής και αφού διαπιστωθεί η ουσία του προβλήματος προτείνονται οι κατάλληλες ενέργειες. Εν προκειμένω και με στόχο την κατανόηση της άμεσης σύνδεσης που έχει η νομική με την τεχνική υπόσταση των αιτήσεων των Χωρικών Μεταβολών, παρατίθενται παραδείγματα περιπτώσεων για τις οποίες απαιτείται ο συγκερασμός της έμπειρης νομικής γνωμάτευσης και του εμπεριστατωμένου τεχνικού ελέγχου για τη δυνατότητα απόδοσης των αιτούμενων διορθώσεων επί των στοιχείων που τηρούνται στην Κτηματολογική Βάση Δεδομένων. Τέλος, από την καταγραφή των νομικοτεχνικών προβλημάτων καθώς και την ανάλυση συγκεκριμένων παραδειγμάτων αιτήσεων Χωρικών Μεταβολών, διατυπώνονται συμπερασματικές προτάσεις προβάλλοντας τη δυνατότητα της θεραπείας πολλών από τους προβληματισμούς που λειτουργούν ανασταλτικά για την έγκαιρη εκπλήρωση των συναλλαγών με τα Κτηματολογικά Γραφεία. Εν κατακλείδι, για την ολοκληρωμένη προσέγγιση των Χωρικών Μεταβολών στο Εθνικό Κτηματολόγιο, παρουσιάζεται το πρόσφατο έργο των ηλεκτρονικών υπηρεσιών που αφορά στην υποχρέωση της ηλεκτρονικής υποβολής των Τοπογραφικών Διαγραμμάτων και των Διαγραμμάτων Γεωμετρικών Μεταβολών που τις συνοδεύουν στον ψηφιακό Υποδοχέα-βάση της ΕΚΧΑ ΑΕ από τον συντάκτη μηχανικό αυτών.
description: This post-graduate thesis entitled «Spatial Changes of the Operative Cadastre» elaborated in order to fulfill the obligations of the Interdisciplinary Program "Cadastre: Legal, Technical and Environmental Dimensions" of the Aristotle University of Thessaloniki. This thesis examines the Spatial Changes that take place on properties in the areas that fall within the jurisdiction of the Operative Cadastre, under the provisions of a legal framework that has been established by the Cadastral Law as part of the contemporary legal order. At the same time, the necessity of Spatial Changes is underlined in the sense that the right holder is legally obliged to register and ethically bound to know the content and the position of his / her right in the Cadastral Information System of the National Cadastre. Therefore, he/she has the right to make corrections should he/she realize that there are incorrect entries of a registrable deed. As a starting point, the concepts of the basic terms legitimate for those involved in the National Cadastre to be aware of are fully analyzed. Primarily reference is made to the importance of the term "Spatial Change in Greece", followed by a presentation on the importance and the status they have assumed at International level. In the scope of the Spatial Changes, an initial separation is made to the changes undertaken while correcting the elements of the initial cadastral records and the changes made to the Cadastral Diagrams accompanied by applications filled for the entry of registrable deeds. The analysis which follows underlines the distinction of Spatial Changes registered through administrative procedures, mainly after the decision issued by the Head of the Land Registry Office and those resulting from the implementation of the final court decisions following the appeal to the Land Registration Court from the individual who has legal interest in the property. The transition from one distinction to another is consistent with the rational organization of the way in which each change affects both the property status of the registrable deed and its spatial positioning on the cadastral map according to its cause and purpose. For this reason the above information has been organized in corresponding tables. The administrative procedure followed from the moment of the filing of an application involving Spatial Change to its finalization in the Cadastral Diagrams is described below. An important part of this work is the registration in the form of tables of the technical problems as they appear on the system concurrently with the legal framework supported by the respective Application for Spatial Change and as soon as the cornerstone of the problem is detected the appropriate actions are proposed. In this regard, and in order to understand the direct connection between the legal and the technical nature of the applications for Spatial Change, examples of cases requiring the combination of the experienced legal opinion and the thorough technical inspection of the feasibility of the requested corrections on the data stored in the Cadastral Database. Finally, from the registration of legal problems and the analysis of specific examples of applications for Spatial Changes, conclusions are drawn up highlighting the possibility of treating the majority of the problems that are inhibiting the timely fulfillment of the transactions within the Cadastral Offices. In conclusion, for an integrated approach of Spatial Changes in the National Cadastre, the recent work of the electronic services on the compulsory electronic submission of the Cadastral Diagram Extracts accompanied by the Geometric Changes Diagrams in the Greek Digital Cadastre System Recipient-base of the NCMA SA by the respective engineer is presented.